Foto: Toshkent shahar hokimiyati axborot xizmati Nodira Umarova Toshkent shahar hokimi o‘rinbosari — oila va xotin-qizlar boshqarmasi boshlig‘i vazifasini bajaruvchi etib tayinlandi. Poytaxt hokimligi xabariga ko‘ra, Nodira Umarova 1969 yilda Toshkent shahrida tug‘ilgan. Toshkent davlat pedagogika instituti va prezident huzuridagi Davlat va jamiyat qurilish akademiyasi (hozirgi Davlat boshqaruvi akademiyasi)ni tamomlagan. Qayd etilishicha, u 2018 yildan hozirgi vaqtgacha Bandlik va mehnat munosabatlari vazirligi huzuridagi Band bo‘lmagan aholiga xizmat ko‘rsatuvchi monomarkaz direktori bo‘lib ishlagan. Bundan avval barcha davlat organlarida rahbarlarning kamida 1 nafar o‘rinbosari xotin-qizlar orasidan tayinlanishi xabar berilgandi.